เทศบัญญัติเทศบาลตำบลเวียงพางคำเทศบัญญัติเทศบาลตำบลเวียงพางคำเรื่องการเรียกเก็บค่าตอบแทนเป็นรายปีจากผู้รับอนุญาตตามมาตรา๙ แห่งประมวลกฎหมายที่ดินพ.ศ.๒๕๕๑[๑] โดยที่เป็นการสมควรตราเทศบัญญัติเทศบาลตำบลเวียงพางคำว่าด้วยการเรียกเก็บค่าตอบแทนเป็นรายปีจากผู้รับอนุญาต ตามมาตรา ๙ แห่งประมวลกฎหมายที่ดินอาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ประกอบมาตรา ๙/๑ แห่งประมวลกฎหมายที่ดิน พ.ศ. ๒๔๙๗ แก้ไขเพิ่มเติมถึง (ฉบับที่ ๑๑)พ.ศ. ๒๕๕๑ เทศบาลตำบลเวียงพางคำ โดยได้รับความเห็นชอบจากสภาเทศบาลตำบลเวียงพางคำและผู้ว่าราชการจังหวัดเชียงราย จึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลเวียงพางคำเรื่อง การเรียกเก็บค่าตอบแทนเป็นรายปีจากผู้รับอนุญาต ตามมาตรา ๙แห่งประมวลกฎหมายที่ดิน พ.ศ. ๒๕๕๑ข้อ ๒เทศบัญญัตินี้ให้ใช้บังคับในเขตเทศบาลตำบลเวียงพางคำ เมื่อได้ประกาศไว้โดยเปิดเผย ณสำนักงานเทศบาลตำบลเวียงพางคำ แล้วเจ็ดวันข้อ ๓บรรดาเทศบัญญัติ ข้อบัญญัติข้อบังคับ กฎ ระเบียบและคำสั่งอื่นใดของเทศบาลตำบลเวียงพางคำในส่วนที่ได้ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลเวียงพางคำ หรือผู้ที่นายกเทศมนตรีตำบลเวียงพางคำ มอบหมายพนักงานเจ้าหน้าที่ หมายความว่าปลัดเทศบาล และพนักงานเทศบาลอื่นที่เจ้าพนักงานท้องถิ่นแต่งตั้งข้อ ๕บุคคลใดที่ได้รับอนุญาตตามมาตรา ๙แห่งประมวลกฎหมายที่ดิน ในเขตพื้นที่เทศบาลตำบลเวียงพางคำ ตามกรณี ดังนี้(๑) เข้าไปยึดถือ ครอบครอง รวมตลอดถึงการก่อสร้าง หรือเผาป่า (มาตรา ๙ (๑) แห่งประมวลกฎหมายที่ดิน)(๒) ทำด้วยประการใด ให้เป็นการทำลายหรือทำให้เสื่อมสภาพที่ดิน ที่หิน ที่กรวด หรือที่ทรายในบริเวณที่รัฐมนตรีประกาศหวงห้ามในราชกิจจานุเบกษา หรือ (มาตรา ๙ (๒)แห่งประมวลกฎหมายที่ดิน)(๓) ทำสิ่งหนึ่งสิ่งใดอันเป็นอันตรายแก่ทรัพยากรในที่ดิน (มาตรา ๙ (๓) แห่งประมวลกฎหมายที่ดิน)บุคคลนั้นจะต้องเสียค่าตอบแทนให้กับเทศบาลตำบลเวียงพางคำตามอัตราที่กำหนดไว้ในเทศบัญญัตินี้ข้อ ๖อัตราการเรียกเก็บค่าตอบแทนจากผู้รับอนุญาตตามมาตรา๙ แห่งประมวลกฎหมายที่ดินในเขตพื้นที่เทศบาลตำบลเวียงพางคำผู้รับอนุญาตต้องเสียค่าตอบแทนเป็นรายปี ให้แก่เทศบาลตำบลเวียงพางคำตามวิธีการและอัตรา ดังนี้(๑) ได้รับอนุญาตตามข้อ ๕ (๑)ต้องเสียค่าตอบแทนในอัตราไร่ละ ๑,๐๐๐ บาทต่อปีเศษของไร่ให้คิดในอัตรา ตารางวาละ ๒.๕๐ บาท เศษไม่ถึงหนึ่งตารางวาให้ปัดทิ้ง(๒) ได้รับอนุญาตตามข้อ ๕ (๒) หรือข้อ ๕ (๓)ต้องเสียค่าตอบแทน ดังนี้ก)การขุดหรือดูดทราย ลูกบาศก์เมตรละ ๒๘ บาทข)การขุดดินหรือลูกรัง หรืออื่น ๆ ไร่ละ ๑๐,๐๐๐บาทต่อปีหรือลูกบาศก์เมตรละ ๑๐ บาทข้อ ๗อัตราค่าตอบแทนที่กำหนดไว้ในข้อ ๖ในกรณีที่ผู้รับอนุญาตให้ประกอบกิจการมีกำหนดเวลาไม่ถึงหนึ่งปีให้คิดอัตราค่าตอบแทนเป็นรายปีข้อ ๘เงินค่าตอบแทนที่เรียกเก็บจากผู้รับอนุญาตตามมาตรา ๙ แห่งประมวลกฎหมายที่ดินให้แบ่งจัดสรรตามอัตรา ดังนี้(๑) ร้อยละสี่สิบของค่าตอบแทนจัดสรรให้องค์การบริหารส่วนจังหวัดเชียงราย ภายในกำหนดสามสิบวันนับแต่วันที่ได้รับ(๒) ร้อยละหกสิบของค่าตอบแทน เป็นรายได้ของเทศบาลตำบลเวียงพางคำข้อ ๙ผู้รับอนุญาตตามมาตรา ๙แห่งประมวลกฎหมายที่ดิน จะต้องปฏิบัติตามเงื่อนไขที่ระบุไว้ในใบอนุญาตหรือคำสั่งพนักงานเจ้าหน้าที่โดยเคร่งครัดหากฝ่าฝืนไม่ปฏิบัติตามเทศบาลตำบลเวียงพางคำจะรายงานให้กับผู้มีอำนาจอนุญาต เพื่อดำเนินการภายในขอบเขตของกฎหมายที่เกี่ยวข้องต่อไปและจะต้องปฏิบัติตามระเบียบประกาศ ข้อบังคับ คำสั่งหรือคำแนะนำของเจ้าพนักงานท้องถิ่นหากฝ่าฝืนไม่ปฏิบัติตามต้องระวางโทษปรับไม่เกินหนึ่งพันบาทข้อ ๑๐ให้นายกเทศมนตรีตำบลเวียงพางคำเป็นผู้รักษาการให้เป็นไปตามเทศบัญญัตินี้และให้มีอำนาจออกระเบียบประกาศ ข้อบังคับ หรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๕ สิงหาคม พ.ศ. ๒๕๕๑ศิลาฤทธิ์กวางทองนายกเทศมนตรีตำบลเวียงพางคำปริยานุช/ผู้จัดทำ๖ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๑๔ ง/หน้า ๑๕/๑ ตุลาคม ๒๕๕๒